stanford-oval/wikipedia huggingface dataset:
TEA (צופן)
רקע

בדרך כלל תקני הצפנה מעדיפים אלגוריתמים היעילים במיוחד בהצפנת כמויות גדולות של מידע ולא תמיד מביאים בחשבון כמות מועטה של מידע. מערכות הפעלה נדרשות לפעמים להצפין או לגבב קבצים קטנים המכילים מספר בתים בודדים ובגלל התקורה הנוספת הנובעת מעבודת ההכנה של אלגוריתם ההצפנה, במיוחד תהליך הכנת מפתח ההצפנה, נוצר מצב שהתקנים הנוכחיים פחות מתאימים וזו אחת הסיבות מדוע MD5 עדיין בשימוש. TEA פותח במטרה למלא את החלל הזה. ייעודו הראשוני היה לפי הצהרת המפתחים להחליף את DES. לטענתם, למרות היותו של TEA פשוט יותר הוא אינו נופל ברמת הביטחון שלו מזו של DES. חברת מיקרוסופט עשתה שימוש בצופן TEA במקום RC4 כחלק מפונקציית גיבוב באבטחת קונסולת המשחקים שלה Xbox, אך בשל העובדה שקיימות בו חולשות מסוימות הוא אינו מתאים למטרה שלשמה נעשה בו שימוש, דבר שגרם לפרצת אבטחה שאפשרה להאקרים לפרוץ את קונסולת המשחקים.
TEA הוא צופן בלוקים פשוט בסגנון רשת פייסטל, הכולל פונקציה פשוטה במספר גבוה של סבבים במקום מבנה פנימי מסובך. הפונקציה הפנימית מבצעת פעולות אריתמטיות בסיסיות ברמת מילים באורך 32 סיביות: XOR, חיבור והזזה (Shift), פעולות שנתמכות על ידי שפות התכנות הנפוצות. כמו ב-DES בלוק הצופן הוא 64 סיביות והוא מקבל מפתח הצפנה באורך 128 סיביות ומחזיר בלוק מוצפן באורך 64 סיביות. הכנת המפתח כמעט שואפת לאפס, הצופן אינו עושה שימוש בטבלאות החלפה או טבלאות פיזור קבועות או דינאמיות. "הערבוב/פיזור" לפי התאוריה של שאנון מושג על ידי תערובת פעולות אלגבריות בחבורות אורתוגונליות שונות (כמו בצופן IDEA). הערבוב האי-ליניארי של הפונקציה הפנימית חלש יחסית כשהתקווה היא שלאחר מספר רב של סבבים יהיה בטוח. הצעת המפתחים היא להריץ את הפונקציה הפנימית לפחות 64 פעמים המבוצעים בזוגות, בסך הכול 32 חזרות.
לא כל מומחי ההצפנה תמימי דעים שהאסטרטגיה של קוד מינימלי עדיפה על יעילות. אפשר להבין שבתנאים מסוימים כמו עם חומרה מוגבלת משאבים לקוד קטן יש יתרון על פני אלגוריתם עם קוד מסובך יותר כמו AES (הכולל טבלאות מקודדות מראש). אך ברוב המקרים אפשר למטב הרבה צפנים ולהתאימם לחומרה או תוכנה ספציפיים, להחליף טבלאות אחזור בקוד זמן ריצה וכדומה. אם זעירות הקוד מהווה יתרון אז TEA נחשב לצופן אטרקטיבי. ברוס שנייר התבטא פעם: "אף פעם לא הייתי אוהד גדול של TEA, אף על פי ש-64 סבבים יכולים לכסות על הרבה חטאים".
תיאור אלגוריתם TEA

TEA הוא צופן במבנה רשת פייסטל עם מפתח מאסטר  K באורך 128 סיביות המחולק לארבע מילים:  K[0],K[1],K[2],K[3] כל אחת באורך 32 סיביות ופועל על בלוק קלט באורך 64 סיביות המחולק לשתי מילים  Y[i] ו- Z[i] כאשר  i מתייחס למספר הסבב. הכנת המפתח פשוטה, סבב אי זוגי משתמש בשני המפתחות הראשונים, וסבב זוגי בשני המפתחות האחרונים. בכל לולאה של הצופן מבוצעים שני סבבים של הפונקציה הפנימית הכוללים את הפעולות הבאות:
הפונקציה  F מוגדרת כך:
כאשר  {\text{SL}} ו- {\text{SR}} הן פונקציות הזזה לימין או לשמאל בהתאמה, ברמת סיביות, כאשר מספר ההזזות מצוין לאחר השם.  \delta  הוא קבוע והסימן  \oplus  מייצג XOR.
למעלה מוצג תרשים הממחיש את הפעולות המבוצעות בסבב אחד של הצופן. להלן קוד בשפת C הממחיש את פונקציית ההצפנה של TEA במימוש לא ממוטב, כפי שהוצע על ידי המחברים:
void TEA(ulong* v, ulong *k)
{
 ulong y = v[0], z = v[1], sum = 0, delta = 0x9e3779b9, n=32;
 while(n-- > 0)
 {
 sum += delta;
 y += (z << 4) + k[0] ^ z + sum ^ (z >> 5) + k[1];
 z += (y << 4) + k[2] ^ y + sum ^ (y >> 5) + k[3];
 }
 v[0] = y, v[1] = z;
}
הערך של הקבוע  {\text{delta}} הוא  {\text{delta}}=\lfloor 2^{32}/\phi \rfloor ={\text{0x9e3779b9}} בבסיס הקסדצימלי כאשר  \phi  הוא יחס הזהב או בניסוח אחר:  {\text{delta}}=({\sqrt {5}}-1)2^{31}.
בכל סבב האלגוריתם משתמש בכפולה שונה של  {\text{delta}}. המטרה היא לטשטש את מבנה הפונקציה  F ולגרום לה להשתנות בתדירות גבוהה, כדי למנוע התקפה מאוד קלה לשבירת האלגוריתם. לדעת המפתחים ערכו של  {\text{delta}} אינו עקרוני, רצוי שיהיה אי זוגי ובלבד שלא יהיה ערך גרוע. כלומר כל ערך שמניב אפקט שינוי איטי.
תיאור אלגוריתם TEA > ביטחון

בצופן TEA המקורי התגלו מספר חולשות. דויד וגנר, ג'ון קלסי וברוס שנייר גילו ב-1996 שבגלל העדר תהליך הכנת מפתח הצפנה אפשר לבצע התקפת גלוי-נבחר בסיבוכיות של  2^{32} פעולות הצפנה עם "מפתחות קשורים" (מפתחות שקיים יחס כלשהו ביניהם, כמו מפתחות שההבדל ביניהם הוא בסיבית אחת). הפונקציה הפנימית חלשה מדי ואפקט הפיזור איטי מאוד וקיימת קריפטואנליזה מוצלחת של הצופן במספר סבבים מופחת וכן התגלה שהצופן סובל מתופעה הנקראת "מפתחות שקולים". לכל מפתח קיימים שלושה מפתחות נוספים (שאם מצפינים עם מפתחות אילו מתקבלת תוצאה זהה). עובדה זו מצמצמת אפקטיבית את טווח המפתח ל- 2^{126} סיביות. עובדה זו משליכה גם שהצופן יהיה גרוע מאוד לשימוש כחלק מפונקציית גיבוב בגלל שקל למצוא התנגשויות (עובדה שנוצלה לפיצוח קונסולת המשחקים Xbox של מיקרוסופט).
XTEA

בשל הקריפטואנליזה של האלגוריתם הקודם במשפחה הציעו ווילר ונידהם ב-1998 הרחבה של הצופן שבה נעשה ניסיון לתקן את הבעיות המנויות. ההרחבה נקראת XTEA או Extended TEA. הם הכניסו מספר שינויים מינוריים, ביניהם שינוי במספר ההזזות, הזזות בכיוונים מנוגדים, תהליך הכנת המפתח הורחב וכן נעשה שינוי באופן ניצול המפתח. הם ניסו לשמר את מאפייני הצופן, פשטות ותמציתיות. בעיית הפיזור האיטי ואי-הליניאריות החלשה נותרו בעינם, אך לטענתם מספר החזרות הגבוה מספק מרווח ביטחון סביר.
XTEA > קוד האלגוריתם

XTEA(long* v, long* k, long N)
{
 ulong y = v[0], z = v[1], DELTA = 0x9e3779b9;
 if (N > 0) { /* coding */
 ulong limit = DELTA * N, sum = 0;
 while (sum != limit) {
 y += (z << 4 ^ z >> 5) + z ^ sum + k[sum & 3];
 sum += DELTA;
 z += (y << 4 ^ y >> 5) + y ^ sum + k[sum >> 11 & 3];
 }
 } else { /* decoding */
 ulong sum = DELTA * (-N);
 while (sum) {
 z -= (y << 4 ^ y >> 5) + y ^ sum + k[sum >> 11 & 3];
 sum -= DELTA;
 y -= (z << 4 ^ z >> 5) + z ^ sum + k[sum & 3];
 }
 }
 v[0]=y, v[1]=z ;
}
כאשר  {\text{v}} מכיל את הקלט כשהוא מחולק לשתי מילים,  {\text{k}} מכיל את המפתח המחולק ל-4 מילים ו- {\text{N}} מייצג את מספר הסבבים (32 לפי ההמלצה). כאן אם  {\text{N}} חיובי האלגוריתם מבצע הצפנה ואילו אם  {\text{N}} שלילי האלגוריתם מבצע פענוח.
Block TEA

במקביל הציעו המפתחים שינוי נוסף כדי לתמוך בבלוקים גדולים. במילים אחרות, היכולת להתאים את האלגוריתם לבלוק בכל אורך רצוי מיתרת את הצורך במצב הפעלה. הגרסה החדשה נקראה על ידם Block TEA. בדומה לקודמיו זהו צופן בלוקים איטרטיבי בסגנון רשת פייסטל, המורכב מפונקציה פנימית פשוטה בתכלית ומספר סבבים גבוה. פעולות הצופן נותרו זהות לצופן הקודם במשפחה XTEA אך מבוצעות באופן מחזורי על כל בלוק הקלט. תהליך הכנת המפתח השתנה בהתאם. פונקציית הערבוב הפנימית שהיא בתמצית:  v_{n}=v_{n}+{\text{mix}}(v_{n-1},{\text{key}}), מקיפה את הקלט במעגליות מספר פעמים. אם מבוצעים 64 סבבים, כשבכל סבב מבוצעות שש פעולות אריתמטיות על כל מילת קלט, יוצא שכל מילה מעובדת  6+52/n פעמים ובסך הכול מופעלות בממוצע לפחות 6 פעולות ערבוב על כל מילה. אם  n\geq 4 גרסה זו מהירה יותר מ-XTEA למרות התקורה הנוספת, אולם אם  n=2 היא איטית יותר. המפתחים מציינים שהם אינם יכולים להוכיח בוודאות שגרסה זו בטוחה מהקודמת, אך הם ממליצים להשתמש בה מכמה סיבות ביניהן: אפקט הפיזור גבוה יותר ונשמר לאורך כל הקלט וכן האלגוריתם מדמה צופן זרם בכך שהוא מקבל קלט בכל אורך רצוי ולכן אין צורך במצב הפעלה של צופן בלוקים.
Block TEA > קוד האלגוריתם

long TEAB(long* v, long n, long* k)
{
 ulong z, sum = 0, e, DELTA = 0x9e3779b9;
 long m, p, q;
 if(n > 1){ /* Coding Part */
 z = v[n-1];
 q = 6 + 52 / n;
 while (q-- > 0){
 sum += DELTA;
 e = sum >> 2 & 3;
 for (p = 0; p < n; p++)
 z = v[p] += (z << 4 ^ z >> 5) + z ^ k[p & 3 ^ e] + sum;
 }
 return 0;
 } else if (n<-1) { /* Decoding Part */
 n = -n;
 q = 6 + 52 / n;
 sum = q * DELTA;
 while (sum != 0) {
 e = sum >> 2 & 3;
 for (p = n-1; p > 0; p--) {
 z = v[p-1];
 v[p] -= (z << 4 ^ z >> 5) + z ^ k[p & 3 ^ e] + sum;
 }
 z = v[n-1];
 v[0] -= (z << 4 ^ z >> 5) + z ^ k[p & 3 ^ e] + sum
 sum -= DELTA;
 }
 return 0;
 }
 return 1;
} /* Signal n=0 */
Block TEA > ביטחון

ביטחון הצפנים Block TEA ו-XTEA חלש אפילו מ-TEA. זמן קצר לאחר הצגתם גילה Markku-Juhani Saarinen קריפטואנליזה לפי מודל התקפת מוצפן-נבחר נגד Block TEA שיכולה לנחש את מפתח ההצפנה בסיבוכיות של  2^{34} שאילתות. זוהי סוג של קריפטואנליזה דיפרנציאלית שמתמקדת בפונקציית הערבוב הפנימית בגלל שהיא אינה פונקציה על וקיימת אסימטריה בהתפתחות הדיפרנציאלית בין ההצפנה לפענוח. בנוסף כמו באלגוריתמים הקודמים, קיימת קריפטואנליזה של קלסי ושנייר שמעידה על בעיות בהכנת המפתח וחולשות נוספות. מסיבה זו הצופן אינו ראוי לשימוש כתחליף לאלגוריתם ברמה של AES אך ייתכן שיהיה שימושי בתנאים מסוימים. הוא אטרקטיבי בשל היותו פשוט מאוד.
XXTEA

צופן XXTEA הוא גרסה מתוקנת של Block TEA לאחר שהמפתחים הודו כי הקריפטואנליזה שלו אכן ריאלית ומצריכה שינוי. בצופן XXTEA בוצעו מספר שינויים, תחילה שונתה ההצפנה בגרסת Block TEA מהפענוח מהיבט של "התפתחות דיפרנציאלית", בתהליך הפענוח ההתפתחות היא בשיעור של מילה אחת לסבב מה שמאפשר התקפת הבחנה מסוג "מוצפן-נבחר" דבר שתוקן בגרסה החדשה. כמו כן המפתחים שינו את הערכי ההזזות כדי שיעילות האלגוריתם לא תפגע אם  n=2 וכן סדר הפעולות בפונקציה הפנימית השתנה מעט להגברת אי-הליניאריות. באופן כללי פונקציית הערבוב השתנתה ל- v_{m}=v_{m}+F(v_{m-1},v_{m+1},{\text{key}}) כאשר  m גדל או פוחת מודולו  n. לדעת המפתחים נראה שהשינויים פתרו את הבעיות שהועלו אך לא בטוח שהם לא יצרו בעיות חדשות.
XXTEA > קוד האלגוריתם

להלן תיאור קוד האלגוריתם לצורך ייחוס במימוש לא ממוטב בשפת C:
#define MX (z >> 5 ^ y << 2) + (y >> 3 ^ z << 4) ^ (sum ^ y) + (k[p & 3 ^ e] ^ z);

long XXTEA(long* v, long n, long* k)
{
 ulong z, y, sum = 0, e, DELTA = 0x9e3779b9;
 long m, p, q;
 if(n > 1){ /* Coding Part */
 z = v[n-1];
 q = 6 + 52 / n;
 while(q-- > 0){
 sum += DELTA;
 e = sum >> 2 & 3;
 for (p = 0; p < n-1; p++)
 y = v[p+1], z = v[p] += MX
 y = v[0];
 z = v[n-1] += MX
 }
 return 0;
 } else if (n <-1) { /* Decoding Part */
 n = -n;
 q = 6 + 52 / n;
 sum = q * DELTA;
 while(sum != 0) {
 e = sum >> 2 & 3;
 for (p = n-1; p > 0; p--)
 z = v[p-1], y = v[p] -= MX
 z = v[n-1] ;
 y = v[0] -= MX
 sum -= DELTA ;
 }
 return 0;
 }
 return 1;
} /* Signal n=0,1,-1 */
XXTEA > ביטחון

ביטחון אלגוריתם XXTEA אינו שפיר בהרבה מקודמיו. למרות השיפורים ההתקפות המתוארות לעיל חלקן עדיין ישימות אם כי בסיבוכיות גבוהה יותר. בכל מקרה סיבוכיות ההתקפות הללו במסגרת מודל התקפת גלוי-נבחר או התקפת מוצפן-נבחר נמוכה מ- 2^{128} כפי שצפוי במקרה של כוח גס בניחוש מפתח באורך 128 סיביות ולכן האלגוריתם אינו מוגדר בטוח במסגרת מודלים אילו ברמה גבוהה. ב-2010 גילה Elias Yarrkov התקפת גלוי-נבחר נגד הצופן שמסוגלת לנחש את מפתח ההצפנה בסיבוכיות זמן של  2^{59}. כאשר בלוק הקלט מכיל לפחות 53 מילים מספר פעולות הערבוב לבלוק מצטמצם ל-6 בקירוב. עובדה זו פותחת פתח לקריפטואנליזה דיפרנציאלית. נראה שהבעיות בצופן הן אינהרנטיות ולכן שינויים מינוריים כפי שהוצע עד כה לא יספיקו כדי לפתור אותן. הסיבות הן הפשטות הרבה מדי של הצופן והעדר תהליך הכנה ראוי של מפתח ההצפנה.
למרות האמור בתנאים בהם לא ניתן לבצע התקפה לפי המודלים המתוארים (התקפה שבה מניחים שליריב היכולת "לבקש" מהקורבן זוגות רבים של טקסטים גלויים וטקסטים מוצפנים עם אותו מפתח הצפנה), ייתכן שאפשר יהיה לעשות שימוש בצופן באופן הרגיל אך לא כחלק מפונקציית גיבוב.
וקטור בדיקה

להלן וקטור הבדיקה של הגרסאות השונות של TEA עם בלוק קלט באורך 64 סיביות וערכים אקראיים:
TEA(70666f71756a6e62636a67627366626d, 756972636c677270) = 436358c7d1e15fcb
XTEA(2F2F2F2F2F2F2F2F2F2F2F2F2F2F2F2F, 2F2F2F2F2F2F2F2F) = 0e28c8467f07bbff
XXTEA(0102040810204080fffefcf8f0e0c080, 0000000000000000) = d1e78be2c746728a
ראו גם

צופן בלוקים
AES
IDEA
הערות שוליים

↑  Wheeler, David J.; Needham, Roger M. (16/12/1994). "TEA, a tiny encryption algorithm". Lecture Notes in Computer Science. Leuven, Belgium: Fast Software Encryption: Second International Workshop.
↑  The Tiny Encryption Algorithm (TEA)
↑  Tinyness: An Overview of TEA and Related Ciphers, Matthew D. Russell, 2004
↑  Michael Steil. "17 Mistakes Microsoft Made in the Xbox Security System". Archived from the original on 16 April 2009.
1 2  Markku-Juhani Saarinen. Cryptanalysis of Block TEA. Unpublished manuscript, October 1998.
↑  Hong, Seokhie; Hong, Deukjo; Ko, Youngdai; Chang, Donghoon; Lee, Wonil; Lee, Sangjin (2003). "Differential cryptanalysis of TEA and XTEA"
↑  Moon, Dukjae; Hwang, Kyungdeok; Lee, Wonil; Lee, Sangjin; Lim, Jongin (2002). "Impossible differential cryptanalysis of reduced round XTEA and TEA",  Lecture Notes in Computer Science
↑  Andem, Vikram Reddy (2003). "A Cryptanalysis of the Tiny Encryption Algorithm, Masters thesis" (PDF). Tuscaloosa: The University of Alabama
↑  Kelsey, John; Schneier, Bruce; Wagner, David (1997). "Related-key cryptanalysis of 3-WAY, Biham-DES, CAST, DES-X, NewDES, RC2, and TEA". Lecture Notes in Computer Science, Springer-Verlag, November 1997
↑  Hernández, Julio César; Sierra, José María; Ribagorda, Arturo; Ramos, Benjamín; Mex-Perera, J. C. (2001). "Distinguishing TEA from a random permutation: Reduced round versions of TEA do not have the SAC or do not generate random numbers" (PDF). Proceedings of the IMA Int. Conf. on Cryptography and Coding 2001
↑  Roger M. Needham, David J. Wheeler (October 1997). Tea extensions (PDF). Computer Laboratory, University of Cambridge (Technical report).
↑  David J. Wheeler and Roger M. Needham (October 1998). "Correction to XTEA" (PDF). Computer Laboratory, Cambridge University, England. Retrieved 2008-07-04
↑  Elias Yarrkov (2010-05-04). "Cryptanalysis of XXTEA"
↑  Test Vectors for TEA and XTEA
אבסטרקציה של סבב בודד של צופן TEA. הסימנים   << ו- >> מייצגים הזזה לשמאל או לימין בהתאמה (בהזזה הסיביות שמוזזות החוצה נמחקות ובמקומן נוספים אפסים בצד השני), הסימן  \boxplus  הוא חיבור מודולו 32 והסימן  \oplus  הוא XOR.
עטר מיינר

| --- | --- |
עטר מיינר בהופעה במועדון "בארבי", מרץ 2020
עטר מיינר בהופעה במועדון "בארבי", מרץ 2020
 לידה:  29 באפריל 1991 (בן 33) עמוקה, ישראל 
 מוקד פעילות:  ישראל 
 תקופת הפעילות:  מ-2016
 עיסוק:  זמר-יוצר, פזמונאי, מלחין ומפיק מוזיקלי
 סוגה:  היפ הופ • R&B
 שפה מועדפת:  עברית 
 חברת תקליטים:  תקליטי יהלום
 פרופיל ב-IMDb
 
עטר מיינר (נולד ב-29 באפריל 1991) הוא זמר-יוצר, פזמונאי, מלחין ומפיק מוזיקלי ישראלי.
ביוגרפיה

עטר מיינר נולד ב-29 באפריל 1991 כבן הזקונים לאב מסגר ואם ציירת ביישוב הקהילתי עמוקה, אח להד, מעצב אופנה, ושקד, מייסד וראש ישיבת חב"ד "ופרצת". בזמן לימודיו בתיכון, מיינר לימד את עצמו כתיבה יוצרת, הלחנה והפקה מוזיקלית כמו גם נגינה בגיטרה. ב-2014, כשהיה בגיל 23, עבר באופן עצמאי לעיר תל אביב על מנת להתמקד ביצירת מוזיקה, ובזמן זה יצר את אלבום הבכורה שלו, "עטר מיינר", תוך כדי עבודות מזדמנות על מנת להתפרנס.
ב-2016, מיינר העלה לאתר שיתוף הווידאו "YouTube" את שירו הראשון, "24". עוד באותה השנה, הוא הפיק ועיבד את השיר "לייצג" של הראפר אורטגה. שנתיים אחר כך, ב-2018, הוציא לאור, עם חברת התקליטים יהלום, את אלבום הבכורה שלו, "עטר מיינר". האלבום זכה לשבחי המבקרים, וגם לתגובות אוהדות מצד הקהל. באלבום נכלל הסינגל "מדינה של גנבים", בו השתתפו גם דור3 וראסטה חי. ב-2019, יצא הסינגל "לגעת בעצמי", אך הוא נמחק מפלטפורמות הזרמת המדיה והרשתות החברתיות לאחר שמיינר הרגיש כי הקהל פירש באופן שגוי את מילות השיר. עוד באותה השנה, יצא השיר "יש לי חור בלב בצורה שלך" של להקת "ג'ירפות", אותו מיינר הלחין והפיק יחד עם גלעד כהנא.
ב-2020, הוציא יחד עם יובל המבולבל גרסה מחודשת לשיר "הדרך שלי". כמו כן, הפיק מוזיקלית את האלבום "Quelle heure est-il" של גיסתו ריף כהן, וכן ביצע איתה גרסת כיסוי לשיר "רקמה אנושית אחת" כחלק מפרויקט "צו השעה". ב-5 בנובמבר, עלתה לשידור סדרת הטלוויזיה "הטבח" לה הפיק את הפסקול, עבודה עליה היה מועמד בפרסי האקדמיה לטלוויזיה לשנת 2020. במהלך השנה, הוציא את הסינגלים "להתעורר" ו"סיבה לאהוב", ובסוף השנה, ב-20 בדצמבר, הוציא את אלבומו השני, "לילה טוב". לאחר צאת האלבום, מיינר נכלל ברשימת 30 Under ‏30 של מגזין "Forbes".
אלבומו השלישי של מיינר, "לפנים", יצא לאור ב-28 באוגוסט 2022. במרץ 2023 השתתף כמופע חימום בהופעתו של הראפר האמריקאי טראוויס סקוט בפארק הירקון.
במרץ 2024 יצא לאור האלבום "תשובה?" של הזמרת נרקיס, בו מיינר משתתף בשיר "אמן". השיר הגיע למקום הרביעי במצעד העברי של מדיה פורסט. ביוני אותה שנה הוציא את הסינגל "המים הקדושים" עם הזמר והיוצר טהר שפי. בנובמבר 2024, השתתף באלבום "עכשיו תורך" של ליעם חכמון ברצועה "בלילות". ב-12 בדצמבר הוציא את המיני-אלבום הראשון שלו "גיבורים", ששיריו הושפעו ממלחמת חרבות ברזל.
חיים אישיים

עטר מיינר מתגורר בתל אביב.
ב-6 בינואר 2021, פרסמה נטלי מוזס, מוזיקאית המתגוררת בניו יורק, סטוריז בחשבון האינסטגרם שלה בהם האשימה את מיינר בפגיעות פיזיות ונפשיות והפרת זכויות יוצרים של מיינר בשיר "חדש בעיר". מיינר הכחיש את הטענות. לאור הטענות, הופעתו של עטר בפסטיבל אינדינגב ב-2022 בוטלה.
דיסקוגרפיה > אלבומי אולפן

2018: עטר מיינר
2020: לילה טוב
2022: לפנים
דיסקוגרפיה > מיני-אלבומים

2024: גיבורים
הערות שוליים

↑  מתן שרון, ‏"אני אוהב בנות אבל זהיר עם סטוצים. פרוע רק ביחס למישהו שמרן", באתר ‏מאקו‏, 11 ביולי 2019
↑  עטר מיינר, 24, YouTube, ‏5 באוגוסט 2016
↑  אורטגה, אורטגה עם טדרוס - לייצג, YouTube, ‏2 באוגוסט 2016
↑  מתן שרון, ‏תאמינו להייפ, באתר ‏מאקו‏, 16 בנובמבר 2018
↑  עטר מיינר, שיר חדשששש!!!, Facebook, 25 באוגוסט 2019
↑  עטר מיינר, שאלות ותשובות (בסטורי), Instagram, ‏14 באפריל 2022
↑  מאיה נחום שחל, למלא את החור בלב עם להקת הג'ירפות, באתר כלכליסט, 1 בדצמבר 2019
↑  ירון רוולסצ'י, ‏הפתעה: שיתוף הפעולה של יובל המבולבל ועטר מיינר, באתר ‏מאקו‏, 27 בפברואר 2020
↑  אסף נבו, בקצב שלה: ריף כהן מצאה את הקול, באתר ישראל היום, 26 בנובמבר 2020
↑  ריף כהן ועטר מיינר - רקמה אנושית אחת, צו השעה, ספטמבר 2020
1 2  מאיה נחום שחל, "הבנתי שהקהל הוא נושא ההופעה, הטירוף והאנרגיה שלו חסרים לי עכשיו", באתר כלכליסט, 3 בדצמבר 2020
↑  לינוי משעלי, ‏מ'שטיסל' ועד 'חזרות': אלו המועמדים לפרסי האקדמיה לטלוויזיה 2020, באתר "סרוגים", 22 במרץ 2021
↑  עטר מיינר, להתעורר, YouTube, ‏7 באפריל 2020
↑  דודי פטימר, ‏עד לפני ארבע שנים רובנו לא הכיר אותו, היום הוא מועמד להפוך למרענן הרשמי של הסגר, באתר מעריב אונליין, 24 בספטמבר 2020
↑    יקי הפשטיין, ‏לילה בעיר: שפה מוזיקלית חדשה נולדה, בעיתון מקור ראשון, 17 בינואר 2021
↑  30Under30 - עטר מיינר, Forbes, ‏2021
↑  מדיה פורסט - המצעד הישראלי השבועי, באתר מדיה פורסט, יש לבחור בשבוע ה-22 של שנת 2024, ‏2 ביוני 2024
↑  בלילות, 2024-11-18, נבדק ב-2025-02-25
↑  ניצן פינקו, מוזיקאית מאשימה את עטר מיינר ב"הטרדה פיזית ונפשית", באתר הארץ, 7 בינואר 2021
↑  מערכת mako מוזיקה, ‏עטר מיינר מגיב לטענות על התעללות פיזית: "אני מתכוון לעמוד על האמת ולהגן על שמי", באתר ‏מאקו‏, 8 בינואר 2021
↑  ערן איצקוביץ, בשל טענות להטרדה פיזית ונפשית: בוטלה הופעתו של עטר מיינר באינדינגב, באתר ישראל היום, 3 ביולי 2022
| --- | --- |
בקרת זהויות :  MusicBrainz: 55aa70bf-c8c6-4a95-ac34-b99ea4e30375  VIAF: 32154921220963591223   WorldCat (עם VIAF): 32154921220963591223
מאיר בניהו

| --- | --- |

 לידה:  28 בנובמבר 1926 ירושלים, פלשתינה (א"י) 
 פטירה:  26 באפריל 2009 (בגיל 82) 
 מקום קבורה:  בית הקברות היהודי בהר הזיתים 
 מקום לימודים:  דורש ציון  מכללת ליפשיץ  ישיבת קול תורה  האוניברסיטה העברית בירושלים 
 מוסדות:  אוניברסיטת תל אביב 
 פרסים והוקרה:  פרס א.מ.ת. (2004) 
 
מאיר בניהו (28 בנובמבר 1926, כ"ב בכסלו תרפ"ז – 26 באפריל 2009, ב' באייר תשס"ט) היה חוקר ההיסטוריה של הקבלה והשבתאות, חוקר הפזורה הספרדית של חכמי וגאוני עדות המזרח, וחוקר הספרות הרבנית במזרח ובאיטליה.
קורות חייו > תחילת דרכו

מאיר בניהו נולד בירושלים לרב יצחק נסים. אחיו הוא השר וחבר הכנסת לשעבר משה נסים. בניהו למד בבית הספר "דורש ציון", בישיבת קול תורה ובבית המדרש למורים "מזרחי". הוסמך כרב שכונה. בזמן לימודיו בסמינר הודיע לו רקטור האוניברסיטה העברית, פרופ' שמחה אסף, שהוחלט לקבלו כתלמיד באוניברסיטה.
מצעירותו התמחה בקריאת כתבי-יד עתיקים ובפענוח שמות המחברים, תקופתם ועניינם. בשל כך שהה באוניברסיטאות ובספריות בעולם ועסק בפענוח כתבי-יד ומסמכים. מתוך כך נתוודע אל אישי מדע, בהם פרופ' שאול ליברמן, פרופ' ססיל רות, פרופ' סאלו בארון ופרופ' אלכסנדר מרכס.
בניהו קיבל דחייה משירות בצה"ל. בתחילה נדחה גיוסו לבקשת הרב בן ציון חי עוזיאל מכיוון שבניהו כיהן בתקופת הגיוס כרב שכונה. נטען שבהמשך נדחה גיוסו לבקשת יצחק בן-צבי שרצה אותו לידו בעבודה על כתבי יד, אולם מצה"ל נטען שהדברים אינם קשורים ובניהו שוחרר בגלל היותו רב. בעקבות שאילתה של יצחק בן-אהרן בסוף 1957, מדוע בניו של הרב ניסים לא גויסו לצבא, וביקורת ציבורית בנושא, עלתה כוונה לגייס את בניהו לצבא, אולם הגיוס נדחה לבקשתו של יצחק בן-צבי שהיה אז נשיא מדינת ישראל ובמקום זאת הוקדם גיוסו של אחיו הצעיר משה נסים. שר הביטחון דוד בן-גוריון טען בכנסת שבניהו לא גויס כיוון שהוא שימש כרב שכונה במקביל לעבודתו במכון לכתבי יד.
קורות חייו > עבודתו המחקרית-ציבורית

בעודו תלמיד החל מפרסם מאמרים בהיסטוריה יהודית. את מאמרו הראשון, על קברו של שמואל הנביא, פרסם בשנת תש"ג, בגיל 17. ספרו הראשון "זמרת הארץ" לר' יעקב בירב, על פרשת המלחמות בין פחת דמשק ובין מושל טבריה, הוציא לאור בגיל 19. רבים ממאמריו פורסמו בביטאון "סיני" של מוסד הרב קוק, שמייסדו ועורכו, הרב י"ל מימון, קירב את מאיר בניהו הצעיר ועודד אותו לכתוב ולפרסם.
יחד עם יצחק בן-צבי, ייסד את "המכון לחקר קהילות ישראל במזרח התיכון" (לימים "מכון בן צבי"). תחת ניהולו התרחב המכון וקשר קשרים נרחבים עם גופים העוסקים בחקר ההיסטוריה היהודית. במסגרת המכון ריכז בניהו אוסף עשיר, ראשון וייחודי של ספרים, כתבי-יד, תעודות וצילומים לאלפים של מקורות היסטוריים נדירים שליקט. תחת ניהולו הפך המוסד גם למכון להכשרה של סטודנטים, שקיבלו זו הפעם הראשונה עידוד להתמחות בחקר תולדות ישראל במזרח התיכון. נוסף על כך יזם וערך את "ספונות: ספר שנה לחקר קהילות ישראל במזרח", העוסק בחקר תולדות ישראל. ט"ו כרכי "ספונות" יצאו לאור בעריכתו (א-ז בשיתוף עם יצחק בן-צבי).
בתקופה שבה ניהל בניהו את מכון בן צבי הגיע לישראל כתר ארם צובא מחלב, והועבר למכון בן צבי. הכתר שבידי המכון כיום אינו הכתר השלם. יש הטוענים שבניהו אחראי להיעלמות החלק החסר של הכתר, כחלק ממספר ספרים ייחודים שנעלמו ממכון בן-צבי בתקופת ניהולו של המכון.
בשנת 1965 קיבל תואר דוקטור לפילוסופיה של האוניברסיטה העברית בירושלים על חיבורו "ספר תולדות האר"י". העבודה נעשתה בהדרכתם של גרשום שלום ויצחק בער.
בשנות ה-70 הוזמן בניהו לשמש מרצה לתולדות עם ישראל באוניברסיטת תל אביב ושימש גם חוקר ב"מכון לחקר התפוצות" של האוניברסיטה.
החל משנת תשמ"ה שימש גם כראש מכון המחקר ובית ההוצאה של "יד הרב נסים". במסגרת זו פורסמו והוהדרו 90 ספרים, 6 כרכים של ספר הזיכרון לרב נסים, וכן 15 כרכים של כתב העת "אסופות", העוסק בכל תחומי המחקר של מדעי היהדות.
ברשותו של פרופ' בניהו הייתה ספרייה גדולה ובה מאות רבות של כתבי-יד, ספרים עתיקים ונדירים, תעודות ומסמכים בעלי ערך היסטורי, שאסף או רכש במסעותיו בארץ ובעולם. בניהו אישר למכון לצילומי כתבי-יד עבריים, בספרייה הלאומית, לצלם, ועל ידי כך להנגיש לציבור, חלק ניכר מכתבי-היד שברשותו.
את מאמריו ניתן לזהות על פי סימון המילה של אותה היה מצמיד למילה הבאה ולא מפרידה כנהוג, או הכינוי "כתובי יד" לכתבי יד.
קורות חייו > מחקריו

בניהו פרסם עשרות ספרים ומאות מאמרים ומבואות היסטוריים לספרים. מחקריו פורסמו, בין היתר, בבימות בארץ ובעולם, כגון: תרביץ, ציון, קריית ספר, קובץ על יד, מיכאל ועוד. רבים ממחקריו תרם בניהו עבור ספרי יובל וזיכרון שיצאו לכבוד אישי מדע שונים, בהם הפרופסורים שמחה אסף, גרשום שלום, יצחק בער, סאלו בארון, שאול ליברמן, שלמה סימונסון, זלמן שזר, יצחק בן-צבי, ישעיהו זנה ואחרים.
מחקריו של בניהו מתמקדים בעיקר בארצות אגן הים התיכון ועוסקים במגוון תחומים:
ביבליוגרפיה, תולדות ההלכה וספרות השו"ת, קבלה, פולקלור, תפילה, פיוט, ושאר מחקרים מתחומי תולדות עם ישראל.
עבודתו הספרותית כוללת: חיבור ספרים, ההדרה והוצאה לאור בדפוסי צילום של חיבורים קדומים נדירים בצירוף מבואות מקיפים. במאמרים רבים פרסם בניהו תעודות או אגרות חדשות שהיו ספונות עד אז בכתבי יד. בניהו שיחזר במחקריו אירועים שונים ונעלמים, והביא להארתן של פינות חבויות בהיסטוריה.
מחקריו שופכים אור על רבים מחכמי ישראל, הן כהרחבה על אישים שהיו ידועים עד אז והן כחשיפה של חכמים עלומים ו"נידחים" שהובאו לקדמת הבמה הודות למחקרו.
בשנת תשס"ד זכה פרופ' בניהו בפרס א.מ.ת על מפעלו המחקרי.
בניהו נפטר בירושלים ונטמן בהר הזיתים. הותיר אחריו את רעייתו, סנדרה, וחמישה ילדים.
לאחר פטירתו יצא לכבודו ספר זיכרון הכולל בתוכו כחמישים מאמרים במכלול הנושאים של מדעי היהדות מפרי עטם של גדולי החוקרים. עורכי הספר הם הפרופסורים יוסף קפלן, משה בר-אשר, יהודה ליבס, ומשה עסיס: ספר זיכרון להרב פרופ' מאיר בניהו, שני כרכים (כרך א - מחקרים בתלמוד, בהלכה, במנהג ובתולדות עם ישראל; כרך ב - מחקרים בקבלה ובמחשבת ישראל, בספרות, בשירה בפיוט ובתפילה מוקדשים לזכרו של הרב פרופ' מאיר בניהו מנוחתו כבוד), ירושלים: אוניברסיטת תל אביב, המרכז לחקר התפוצות, הוצאת כרמל ויד הרב נסים, תשע"ט.
רשימה חלקית של פרסומיו > ספרים שחיבר

מרביץ תורה, מכון בן-צבי, ירושלים תשי"ג.
רבי חיים יוסף דוד אזולאי, שני חלקים, מכון בן-צבי ומוסד הרב קוק, ירושלים תשי"ט.
הדפוס העברי בקרימונה, מכון בן-צבי ומוסד הרב קוק, ירושלים תשל"א.
הסכמה ורשות בדפוסי ויניציאה, מכון בן-צבי ומוסד הרב קוק, ירושלים תשל"א.
התנועה השבתאית ביוון [= ספונות ט"ו], מכון בן-צבי, ירושלים תשל"ג.
היחסים שבין יהודי יוון ליהודי איטליה, המכון לחקר התפוצות, אוניברסיטת תל אביב תש"מ.
רבי אליהו קפשאלי איש קנדיאה: רב, מנהיג והיסטוריון, המכון לחקר התפוצות, אוניברסיטת תל אביב תשמ"ג.
יוסף בחירי, יד הרב נסים, ירושלים תשנ"א.
תגלחת בחולו שלמועד, יד הרב נסים, ירושלים תשנ"ה.
רשימה חלקית של פרסומיו > ההדרת ספרים

זמרת הארץ לר' יעקב בירב, מוסד הרב קוק, ירושלים תש"ו.
הקהילה היהודית בעאנה; תשובות לקהילת עאנה לר' יום טוב צהלון, המכון לחקר קהילות ישראל במזרח התיכון, ירושלים תשי"א.
מסע בבל לר' דוד סלימאן ששון, ירושלים תשט"ו.
ר' יעקב אליישר וחיבורו מגילת פרס, מכון בן-צבי, ירושלים תש"ך.
תולדות האר"י, מכון בן צבי, ירושלים תשכ"ז.
מאמרים ברפואה לר' רפאל מרדכי מלכי, יד הרב נסים, ירושלים תשמ"ה.
פסקי הגאון מהרי"ט: תשובות ר' יוסף טאיטאצאק בצירוף מבואות מפורטים, יד הרב נסים, ירושלים תשמ"ז.
זאבים טורפים את בנימין: תשובת ר' אליהו קפשאלי, הנקראת נועם וחובלים, בעניין הפולמוס על ר' בנימין ב"ר מתתיה, אוניברסיטת ת"א תש"נ.